(5145) Pholus
De (5145) Pholus ass en Asteroid aus der Grupp vun den Zentauren. E gouf den 9. Januar 1992 vum David Rabinowitz (net akreditéiert) mam Spacewatchprogramm entdeckt an nom Pholos, engem Kentaur aus der griichescher Mythologie genannt.

De Pholus leeft op enger staark exzentrescher Bunn a ronn 92 Joren ëm d'Sonn. De Perihel-Ofstand läit mat 8,71 AE bannenzeg der Bunn vum Planéit Saturn, am Aphel vun 32,14 AE baussenzeg vun der Neptunbunn. D'Bunnexzentrizitéit ass 0,574, woubäi d'Bunn mat 24,697° staark géint d'Ekliptik gebéit ass. De Pholus war méiglecherweis ufanks en Objet aus der Kuiperceinture.

Den Duerchmiesser vum Pholus gouf op 185 km (± 16 km) bestëmmt. Hien huet eng donkel Uewerfläch mat enger Albedo vun 0,04. Ënnersich vu sengem Spektrum weisen, datt d'Uewerfläch eng déifrout ass, wat op Kuelewaasserstoffverbindunge schléisse léisst. Et weist näischt drop hin, datt et eng Kéier e Koméit war.
De Pholus rotéiert a ronn 10 Stonnen ëm déi eegen Achs.

Kuckt och 

 Lëscht vun den Zentaurasteroiden

5145
Zentaurasteroiden
Astronomesch Objeten déi 1992 entdeckt goufen
Asteroiden déi zu kenger Asteroidefamill gehéieren
Entdeckunge vum Kitt Peak-Observatoire
Entdeckunge mam Spacewatch